Lyk van vierjarige in houer gevind | Netwerk24
Lyk van vierjarige in houer gevind
15 Oktober 2020 06:01
Die lyk van 'n vierjarige seuntjie is Vrydagaand (09/10) ná 'n grootskaalse soektog in 'n houer by 'n huis in Ikhutseng in Warrenton gevind.
Brig. Mohale Ramatseba, polisiewoordvoerder, sê die polisie se soektog na Thapelo Monageng (4) het begin nadat sy ouers hom Vrydagoggend as vermis aangemeld het. Die seuntjie het omstreeks 11:00 na 'n snoepwinkel naby sy huis gestap en nie weer teruggekom nie.
Sy lyk is die aand in 'n houer, wat met 'n kombers bedek was, gevind nadat polisie inligting ontvang en opgevolg het. 'n Verdagte (36) is op die toneel by die huis in Ikhutseng in hegtenis geneem.
Genl. maj. Phiwe Mnguni, waarnemende bevelvoerder van die polisie in die Noord-Kaap, het sy afgryse oor die vonds uitgespreek en die voorval ten sterkste veroordeel.